La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat dia 4 de gener que van dels números 4/2018 al 7/2018.
Es comenten així mateix, els principals incidents d'execució que s'han comunicat a la Comissió les dues darreres setmanes i en termes generals, el seguiment d'aquesta fase i l'impuls que es duu a terme.
Es posa èmfasi en la necessitat d'identificar durant la tramitació del procediment de reclamació la persona responsable de l'execució de la resolució o acord de mediació als efectes de facilitar l'eficàcia dels requeriments d'execució.
Es comenta també la necessitat de publicar al Portal de la Comissió les sentències i altres actes judicials dictades en relació amb els acords de mediació i les resolucions de la Comissió en compliment de l'article 25.l) del Decret pel qual s'aprova el Reglament de la Comissió, degudament anonimitzades.
Aprovació d'actes de sessions anteriors
La presidenta pregunta al Ple si s'han pogut consultar els esborranys de les actes pendents d'aprovació, corresponents a les sessions quaranta-unena i quaranta-dosena de l'any 2017, dels dies 19 i 27 de desembre i la primera de l'any 2018, del passat dia 4 de gener de 2018.
La senyora Elisabet Samarra formula esmenes als esborranys de les actes del 27 de desembre i del 4 de gener, que seran incorporades als textos definitius.
Proposta de resolució d'estimació parcial de la Reclamació 400/2017
La senyora Elisabet Samarra, ponent de la proposta de resolució relativa a la Reclamació 400/2017, exposa els antecedents d'aquest procediment de reclamació interposat contra l'Ajuntament de Masies de Voltregà i els aspectes més rellevants de la fonamentació de la resolució que proposa l'estimació parcial de la reclamació.
Es debaten diferents aspectes relatius a la informació reclamada i a les observacions que conté l'informe de l'APDCAT, així com respecte l'aplicació del límit relatiu a la investigació o la sanció de les infraccions penals, administratives o disciplinàries.
Proposta de resolució de finalització de la Reclamació 483/2017 per pèrdua d'objecte
El senyor Josep Mir, ponent d'aquesta Proposta de resolució, relaciona els elements més destacats d'aquest procediment plantejat contra l'Ajuntament de Font-Rubí que finalitza per pèrdua sobrevinguda de l'objecte de la reclamació, atès que durant la tramitació del procediment davant la Comissió s'ha donat accés a la informació reclamada de què disposa l'Ajuntament.
Projecte de conveni marc de col·laboració amb el Consejo de Transparencia y Protección de Datos de Andalucía
S'analitza el Projecte de conveni marc de col·laboració amb el Consejo de Transparecia y Protección de Datos de Andalucía l'objecte del qual és establir la col·laboració entre ambdós òrgans de garantia a fi desenvolupar actuacions per promoure la difusió de la transparència mitjançant l'intercanvi d'informació i experiències; fomentar la recerca i els estudis en relació amb el dret d'accés i col·laborar en activitats formatives o de difusió, la subscripció del qual va ser proposada pel Consejo.
La presidenta de la Comissió, la senyora Elisabet Samarra, exposa els principals compromisos que preveu la Proposta de conveni així com la tramitació que cal dur a terme perquè el conveni es pugui signar properament, que requereix l'informe de l'Assessoria Jurídica del Departament i del Registre de convenis de col·laboració i cooperació, així com la posterior inscripció al Registre i la seva publicació.
El senyor Josep Mir proposa algunes esmenes en relació amb alguns dels àmbits de col·laboració que seran comentades amb el Consejo de Transparencia y Protección de Datos de Andalucía als efectes de consensuar el text definitiu.
La presidenta de la Comissió, la senyora Elisabet Samarra, comenta les principals incorporacions que s'han proposat a la part final de les resolucions a fi d'informar a més del peu de recurs que correspon, del còmput de terminis i de la fase d'execució de les resolucions i acords de la Comissió.
El senyor Josep Mir formula observacions sobre el darrer esborrany d'aquestes notes informatives.
Es formularà un text definitiu d'aquest apartat per a la seva incorporació a totes les resolucions que requereixen compliment.
La secretària tècnica informa dels continguts i del desenvolupament general de la reunió que va tenir lloc amb personal del Servei d'Organització i Règim Interior de la Subdirecció General de Recursos Humans, Organització i Règim Interior del Departament el dia 8 de gener als efectes d'identificar i aprofundir amb les noves funcionalitats del Tramitador Genèric pendents d'implementar en la tramitació del procediment de reclamació.
Informa així mateix, que se'ns ha facilitat informació sobre el Quadre de classificació ela documentació produïda per la Comissió per a la seva publicació al Portal de la Comissió en compliment de l'article 25.s) del Decret pel qual s'aprova el Reglament de la GAIP.